ÜMUMDÜNYA ƏDALƏT EVİ

18 yanvar 2019

Dünya bəhailərinə

Sevgili dostlar,

Həzrət Bəhaullahın kralları və hökmdarları öz aralarında barışığa nail olmağa çağırmasından və yer üzündə sülhü bərqərar etməyi onlara əmr etməsindən yarım əsr sonra o dövrün böyük dövlətləri müharibə içərisində idilər. Bu, “dünya müharibəsi” adlanacaq ilk münaqişə idi və o, şiddətinə görə dəhşətli bir yanğın kimi xatırlanır; görünməmiş miqyasda və amansızlıqda tökülən qanlar onu hər sonrakı nəslin şüuruna həkk etdi. Amma bununla belə, dağıntı və iztirablardan, dünyaya stabillik gətirmək üçün yeni bir nizamın imkanları, nəzərə çarpacaq dərəcədə, yüz il öncə məhz bu gün başlayan Paris Sülh Konfransında açıldı. Bundan sonrakı illərdə beynəlxalq işlərin dəfələrlə düşdüyü böhranlara baxmayaraq, Şövqi Əfəndi “nə qədər epizodik olsa da, zamanın ruhu ilə bir ahəngdə işləyən güclərin tərəqqisini” görə bilirdi. Bu güclər insanlığı sülh erasına – yalnız münaqişələri həll edən sülh deyil, birlik nümayiş etdirən kollektiv mövcudluq – erasına doğru aparmaqda davam etmişdir. Bununla belə, gediləsi yol hələ də uzundur. Biz bu anı, o yolda edilmiş tərəqqi, müasir dövrdə sülhə meydan oxuyan məsələlər və bəhailərin etməyə çağırıldıqları töhfələr üzərində düşünmək üçün əlverişli bir vaxt hesab edirik.

Son yüz ildə ən azı üç tarixi an olmuşdur ki, onda sanki insan nəsli gerçək, daimi sülhə nail olmaqda idi, hərçənd aşa bilmədiyi zəifliklər üzündən həmişə uğursuzluğa düçar olurdu. Paris Konfransının nəticəsi olaraq birinci an, qurucuları tərəfindən beynəlxalq səviyyədə sülhü təmin etmək məqsədi daşıyan bir təşkilat olan Millətlər Liqasının qurulması idi. Bu, tarixdə ilk dəfə olaraq, Həzrət Bəhaullah tərəfindən dünyanın hakimlərinə tapşırılan kollektiv təhlükəsizlik sisteminin “ciddi düşünüldüyü, müzakirə olunduğu və sınaqdan keçirildiyi” vasitə oldu. Lakin son nəticədə müharibənin yekunu olan sülh razılaşması ölümcül dərəcədə zəif idi və Liqa, tarixçilərin fikrincə, insanlıq tarixində ən çox insanın məhv olduğu ikinci Dünya Müharibəsinin qarşısını ala bilmədi. Dünya sülhünə doğru ilk əhəmiyyətli addımın arxasınca dəhşətli münaqişə gəldiyi kimi, ikinci ilə də elə oldu ki, onda Liqanın külündən yalnız Birləşmiş Millətlər Təşkilatı yaranmadı, həm də beynəlxalq iqtisadi təsisatlar yaranmağa başladı və insan haqları və beynəlxalq qanunla bağlı tarixi irəliləyişlər baş verdi. Sürətli ardıcıllıqla, koloniya rejimi altında olan çoxlu ərazilər müstəqil dövlətlər oldular və dərinliyinə və miqyasına görə regional əməkdaşlıq tədbirləri diqqətəlayiq dərəcədə artdı. Lakin müharibədən sonrakı onilliklər iki əsas güc blokları arasında məşumiyyət atmosferi və açıq düşmənçiliklə səciyyələnirdi. Tanış Soyuq Müharibə kimi bilinməklə o, dünyanın müxtəlif regionlarında faktiki müharibələrə çevrildi və insanlığı nüvə silahının işlənəcəyi bir münaqişəyə təhlükəli dərəcədə yaxınlaşdırdı. İyirminci əsrin sonuna doğru onun sülhlə başa çatması yeni bir dünya nizamının qurulması üçün açıq çağırışlara rəvac verərək rahatladıcı (qurtarıcı) bir vəziyyət oldu. Bu, ümumdünya sülhünün sanki əlçatan bir yaxınlıqda olduğu üçüncü an idi. Beynəlxalq əməkdaşlıq üçün yeni sistemlərin qurulması və mövcud olanların möhkəmləndirilməsi üçün qoyulan səylər, insanlığın gələcəyi üçün vacib olan mövzularda Birləşmiş Millətlər silsilə dünya konfransları çağırdıqca böyük təkan aldı. Konsensus üçün yeni fürsətlər meydana çıxdı və tərəqqini irəli aparan əməkdaşlıq ruhu ədaləti həyata keçirməklə görəvləndirilmiş müəyyən beynəlxalq təsisatlara verilən mandatlarda ifadəsini tapdı. Bu məqsədyönlü, məşvərətli proses əsrin sonunda Millenium Forumu ilə, yüzdən çox ölkədən mindən artıq vətəndaş cəmiyyətinin nümayəndələrinin görüşü ilə zirvəyə çatdı ki, bu da, Millenium Sammiti ilə, dünya liderlərini insanlığın müştərək arzularını təmsil edən məqsədlərdə razılığa gətirən misilsiz bir yığıncaqla müşayiət olundu. Millenium İnkişaf Hədəflərini müəyyən edərək onlar, sonrakı illərdə kollektiv hərəkət üçün toplantı nöqtəsinə çevrildilər. Bu müxtəlif irəliləyişlər – onların çoxlu məhdudiyyətlərini və bu zaman açılmaqda davam edən dəhşətli münaqişələrə baxmayaraq – bununla belə, yer üzü xalqları tərəfindən geniş yayılmış, tədrici, lakin dəfedilməz qlobal şüurun yüksəlişinin və onların universal ədalətə, həmrəyliyə, əməkdaşlığa, şəfqətə və bərabərliyə cəzb olunmalarının əlamətləri kimi çıxış edir.

İndiki əsr başlayarkən, yeni meydanoxuyucu məsələlər görünməyə başladı. Zaman keçdikcə bu məsələlər öncəki əsrin sonlarının vədverici addımlarından geri duraraq intensivləşdi. Bu gün hər yerdə cəmiyyətlərdəki dominant cərəyanlar insanları bir yerə toplamır, onları ayırır. Ən ifrat formada qlobal yoxsulluq azalmışkən, siyasi və iqtisadi sistemlər kiçik qrupların son dərəcə böyük sərvətlər hesabına varlanmasına imkan vermişdir – bu bir vəziyyətdir ki, dünyanın işlərinin təməlli olaraq qeyri-stabilliyini qidalandırır. Fərdi vətəndaşların, idarəedici təsisatların və bütövlükdə cəmiyyətin qarşılıqlı fəaliyyəti, bu və ya digərinin üstünlüyü barədə mübahisə edənlər fikirlərində barışmazlıq göstərdikcə, getdikcə daha gərginliyə düşür. Dini fundamentalizm icmaların, hətta millətlərin belə xarakterini təhrifə uğradır. Cəmiyyətin bu qədər təşkilat və təsisatlarının uğursuzluqları ictimai etibarın, aydın olduğu kimi, düşməsinə gətirdi, bundan əlavə, bu (ictimai etibar), sistematik şəkildə, bütün bilik mənbələrinin mötəbərliliyini sarsıtmaq istəyərək üstün maraq qrupları tərəfindən istismar edilmişdir. Bu əsrin əvvəlində hakim olması görünən müəyyən müştərək etik prinsiplər, doğru və səhv barədə müxtəlif səhnələrdə insanlığın ən aşağı meyllərini nəzarətdə saxlamaqda müvəffəq olan üstün konsensusu təhdid edərək eroziyaya uğrayır. Və iyirmi il öncə dünya liderlərinin fikirlərinin güclü gərilməsini nümayiş etdirən beynəlxalq kollektiv hərəkətdə iştirak etmək iradəsi, qabaran irqçilik, millətçilik və fraksiyalılıq dalğaları tərəfindən hücuma məruz qalaraq qorxudulmuşdur.

Beləliklə, dezinteqrasiya qüvvələri yenidən qruplaşır və zəmin əldə edir. Qoy olsun. İnsanlığın birləşməsi heç bir insan gücü ilə dayandırıla bilməz; keçmişin peyğəmbərlərinin və Allahın Özünün Əmrinin Müəllifinin verdikləri vədlər bu həqiqətə şəhadət verir. İnsanlığın öz təyinatına nail olmaqda götürdüyü kurs çox əzablı ola bilər. Yer üzünün rəqabət aparan insanlarının yaratdığı səs-küy, hər bir cəmiyyətdə münaqişə və savaşa son qoymağa çağıran nəcib düşüncəli ruhların səslərini boğmaqla təhdid edir. O səs eşidilməyincə, dünyanın hazırkı qarışıq və çaşqın vəziyyətinin – mümkün ki katastrofik nəticələrlə – pisləşəcəyinə şübhə etməyə əsas qalmır, o vaxtadək ki, cəzalandırılmış insanlıq davamlı sülh istiqamətində başqa bir mühüm, bəlkə bu dəfə daha qəti bir addım atmağın zamanı olduğunu görsün.

\*

Ümumdünya sülhü, istiqamətində insanlığın, Yaradıcının Öz yaradılışına proqressiv olaraq əta etdiyi Allah Kəlamının təsiri altında əsrlər boyu hərəkət etdiyi təyinatdır. Şövqi Əfəndi insanlığın yeni, sosial təkamül nöqteyi-nəzərindən özünün kolletiv həyatının qlobal mərhələsinə doğru irəliləməsini “bir təkamül” kimi təsvir edirdi ki, “o, özünün başlanğıcını ailə həyatının doğulmasından götürmüş, sonra tayfa birliyinə doğru inkişaf etmiş, o da öz növbəsində şəhər-dövlətin yaranmasına və daha sonra müstəqil və suverən dövlətlərin qurulmasına gətirmişdir”. İndi Həzrət Bəhaullahın gəlişi ilə, insan nəsli kamilliyinin astanasında dayanmaqdadır. Dünya birliyi, nəhayət ki, mümkündür. İnsanlığın razılığı ilə millətləri birləşdirən qlobal bir nizam dünyanı təhdid edən pozucu (destabilləşdirici) güclərə yeganə adekvat cavabdır.

Baxmayaraq ki, dünya sülhü mümkündür – xeyr, qaçılmazdır – amma buna, son nəticədə, Şövqi Əfəndi tərəfindən “ətrafında Həzrət Bəhaullahın bütün təlimlərinin dolandığı mehvər” kimi təsvir edilən insanlığın birliyi tərəddüdsüz qəbul edilmədən nail olmaq mümkün deyil. Bu kardinal prinsipin dərin nəticələri üzərində o, necə bir bəsirət və bəlağətlə izah verirdi! Dünyanın işlərinin təbəddülatları arasında o, insanlığın vahid bir xalq olması gerçəkliyinin necə yeni bir nizam üçün başlanğıc nöqtəsi olmalı olduğunu aydın görürdü. Millətlər arasındakı – və onların daxilindəki – geniş diapazonlu münasibətlərin hamısına bu işıqda yenidən baxılması ehtiyacı vardır.

Belə bir baxışın gerçəkləşməsi gec ya tez, dünya liderlərindən tarixi bir qəhrəmanlıq hərəkəti tələb edəcəkdir. Əfsus ki, bu qəhrəmanlıq hərəkətinə nail olmaq üçün iradə hələ də ortalıqda yoxdur. Müxtəlif xalqlar və qruplar kimliklərini, dünyada öz yerlərini və necə hərəkət etməli olduqlarını müəyyən etmək üçün mübarizə apararkən, insanlıq bir kimlik böhranının cəngindədir. Müştərək kimlik və vahid məqsəd baxışı olmadıqda onlar rəqabət aparan ideologiyalar və güc uğrunda savaşa düşürlər. Göründüyü kimi, “biz” və “onlar”ın saysız-hesabsız permutasiyaları qrupların kimliyini daha dar çərçivədə və bir-biri ilə ziddiyyətdə müəyyən edir. Zaman keçdikcə, bu müxtəlif fərqli maraq qruplarına bölünmə cəmiyyətin özünün uzlaşmasını zəiflətmişdir. Konkret bir xalqın üstünlüyü barədə rəqib konsepsiyalar insanlığın vahid bir səyahətdə və hamının da onda protaqonist olduğu həqiqətinin ortadan qalxmasına gətirib çıxararaq yayılmışdır. İnsan kimliyi barədə belə fraqmentar bir konsepsiya ilə insanlığın birliyinin etiraf edilməsindən doğan bir konsepsiya arasındakı kəskin fərqə fikir verin. Bu cəhətdən baxdıqda, insan ailəsini səciyyələndirən və onun birliyi ilə ziddiyyət təşkil etməkdən çox uzaq olan müxtəliflik ona zənginlik verir. Birlik, özünün bəhai ifadəsi ilə, müxtəlifliyi yeknəsəklikdən fərqləndirərək təməl (zəruri) müxtəliflik konsepsiyasından ibarətdir. Bu, bütün insanlara sevgi ilə, kiçik bağlılıqları bəşərin ümdə maraqlarına tabe etməklədir ki, dünyanın birliyi gerçəkləşdirilə bilər və insan müxtəlifliyinin sonsuz ifadəsi ən yüksək dərəcədə öz ifadəsini tapar.

Uyğunsuz elementləri bir ahəngə gətirərək və hər bir ürəkdə insanlığa təmənnasız sevgi bəsləyərək birliyi yetişdirmək dinin vəzifəsidir. Dini liderlərin qarşısında dostluq və razılığı bəsləmək üçün böyük imkanlar açıq dayanır, amma elə həmin bu liderlər də fanatizm və təəssübkeşlik (önyarğı) alovuna yağ tökmək üçün öz nüfuzlarından istifadə edərək zorakılığı qızışdıra bilərlər. Həzrət Bəhaullahın din haqqında yazdığı sözlər kəsərli və qətidir: “...onu ixtilaf və ədavət səbəbi etməyin” – deyə O xəbərdarlıq edir. “Yer üzündə sakin olanların hamısı üçün” sülh “Allahın prinsip və əmrləri arasındadır”.

Bütün insanlıq üçün sevgiyə qucaq açmış bir ürək birliyin olmaması üzündən nə qədər insanın məruz qaldıqları əzab-əziyyətlərlə qarşılaşanda, şübhəsiz ki, ağrıyacaqdır. Lakin Allahın dostları onları əhatə edən cəmiyyətin getdikcə artan təşviş və iğtişaşlarından özlərini təcrid edə bilməzlər; amma onlar onun münaqişələrinə qarışmaqdan və ya müxalif metodlarına düşməkdən də özlərini qorumalıdırlar. Hər hansı bir vaxtda şərtlər nə qədər ümidsiz görünsə də, birlik yaratmaq üçün ən yaxın perspektiv nə qədər tutqun olsa da, ümidsiz olmaq üçün heç bir səbəb yoxdur. Dünyanın üzücü vəziyyəti konstruktiv hərəkət üçün bizim təəhhüdümüzü ikiqat artırmağa ancaq sövq edə bilər. “Bu günlər firavanlıq və zəfər günləri deyil,” – Həzrət Bəhaullah xəbərdarlıq edir. “Bütün bəşəriyyət çoxlu xəstəliklərin məngənəsindədir. Ona görə də mahir Təbibin qüdrətli əlinin hazırladığı şəfaverici dərmanı ilə onun həyatını qurtarmağa çalışın”.

\*

Sülhün bərqərar olması bütün insan nəslinin çağırıldığı bir vəzifədir. O prosesə kömək etmək üçün bəhailərin daşıdıqları məsuliyyət zaman keçdikcə inkişaf edəcək, amma onlar heç vaxt tamaşaçı olmamışlar – onlar insanlığı birliyə doğru aparan qüvvələrin işinə kömək üçün öz paylarını verirlər. Onlar dünyanın mayası olmağa çağırılırlar. Həzrət Bəhaullahın sözlərinə baxın:

Özünüzü insan övladının rifahı və sakitliyinin irəliləməsinə həsr edin. Ağıl və iradənizi yer üzü xalqları və tayfalarının təlim-tərbiyəsinə qoyun ki, bəlkə onu parçalayan ixtilaflar Ən Böyük Adın qüvvəsi ilə yer üzündən silinə, və bütün bəşər bir Nizamın tərəfdarı və bir Şəhərin sakinləri olalar.

Həzrət Əbdül-Bəha da dünya sülhünün bərqərar olmasına bəhailərin vermək üçün çağırıldıqları töhfələrinin vacibliyini vurğulayır:

… sonda millətlər arasında sülhə gətirib çıxana qədər o, (sülh) əvvəlcə fərdlər arasında yaranmalıdır. Ona görə də, ey bəhailər, bütün qüvvənizlə çalışın ki, Allahın Sözünün gücü ilə fərdlər arasında səmimi məhəbbət, ruhani rabitə və daimi bağlar yaradasınız. Bu sizin vəzifənizdir.

“Dünya Sülhü Vədi” – dünya xalqlarına bizim 1985-ci ildə ünvanladığımız müraciət dünyanın vəziyyəti barədə perspektivi və ümumdünya sülhünün zəruri şərtlərini irəli sürürdü. O, həmçinin, qlobal Bəhai icmasını bir model kimi öyrənməyi təklif edirdi ki, insan nəslinin birliyinin mümkünlüyü barədə ümidi gücləndirsin. Ondan sonrakı illərdə, Həzrət Bəhaullahın ardıcılları o modeli səbirlə cilalamış və Onun təlimləri əsasında bir sosial təşkilat sistemi qurmaq və genişləndirmək üçün ətraflarındakı insanlarla birlikdə işləmişlər. Onlar bizim 1985-ci ildə müəyyən etdiyimiz sülhün o zəruri şərtlərini təcəssüm etdirən icmaların necə qurulmasını öyrənirlər. Onlar uşaqların hər hansı bir forma irqi, milli və ya dini təəssübkeşlik toxunmadan (ləkələnmədən) təlim-tərbiyə aldıqları mühitlər yaradırlar. Onlar icmanın işlərində qadınlarla kişilərin tam bərabərliyini müdafiə edirlər. Onların, təsirlərinə görə transformativ olan, həyatın həm maddi, həm də ruhani cəhətlərini ehtiva edən təlim-tərbiyə proqramları icmanın çiçəklənməsinə töhfə vermək istəyən hər kəsə qucaq açır. Sosial fəaliyyət üzrə ilkin cəhdlərdə onların insanlığa zərər vuran çoxlu xəstəlikləri sağaltmaq və hər bir şəxsi yeni bir dünya qurmaqda protaqonist olmaq üçün gücləndirmək istəklərini görmək olar. Məşriqül-Əzkar konsepsiyasından ilham alaraq, onlar öz dua (ruhani) görüşlərinə bütün inamların ardıcıllarını və heç bir dinə inanmayanları da dəvət edirlər. Sülh və ədalət üzərində qurulan bir cəmiyyətə öz təəhhüdləri ilə seçilən gənclər bənzər düşüncəli yaşıdlarını bu təməl üzərində icmalar qurmaq işinə cəlb edirlər. Yerli Ruhani Məhfil təsisatında ruhani səlahiyyət və xidməti idarə etmək, münaqişələri həll etmək, və birlik yaratmaq üçün inzibati qabiliyyət vardır; Məhfillərin formalaşdırıldığı seçki prosesinin özü, geniş cəmiyyətdəki seçkiləri müşayiət edən acı tənqidə (kəskin dilə) və hətta zorakılığa əks olaraq, sülhün bir ifadəsidir. Açıq, genişlənməkdə olan bir icmanın bütün bu boyutlarında fitrətən (mahiyyətdə olan) bu təməl etiraf dayanır ki, bütün insanlıq bir Yaradanın övladlarıdır.

Dostlar, həmçinin, ətraflarındakı insanları, inanc, mədəniyyət, sinif və ya etnik mənsubiyyətindən asılı olmayaraq, ilahi təlimlərin sistematik tətbiqi ilə necə ruhani və maddi rifah yaratmaq barədə söhbətlərə cəlb etmək qabiliyyətlərini inkişaf etdirirlər. Bu artmaqda olan qabiliyyətin məmnunedici nəticələrindən biri cəmiyyətdə geniş yayılmış müxtəlif vacib diskurslara onların mənalı töhfələr verə bilmək bacarığının artmasıdır; müəyyən ölkələrdə cəmiyyətlərin qarşılaşdıqları çağırışlara cavab verməyə çalışan liderlər və fikir adamları bəhailərin təklif etdikləri perspektivi getdikcə daha çox qiymətləndirirlər. Bu töhfələr Həzrət Bəhaullahın Vəhyindən əldə edilən bəsirətləri ifadə edir, dünya üzrə inananların yaratdıqları təcrübəni istifadə edir və müzakirələri çox vaxt cəmiyyətin diskurslarının inkişafını əngəlləyən acı tənqid və rəqabətin üzərinə qaldırmaq məqsədi daşıyır. Bundan əlavə, bəhailərin irəlilətdikləri ideyalar və fikir inkişafı onların məşvərət praktikası ilə daha da gücləndirilir. Həzrət Bəhaullahın, harmoniyanın vacibliyinə və münaqişənin mənasızlığına həssas olan ardıcılları istənilən bir şəraitdə birliyin yaranmasına ən çox yardımçı olacaq şəraitləri qurmağa çalışırlar. Biz inananların, – xüsusilə də, peşələri ilə, bilavasitə sülhə aid olan diskurslara töhfə verə bilən dostların – cəmiyyətin diskurslarında iştirak etmək səylərini genişləndirdiklərini görərkən ruhlanırıq.

\*

Bəhailər üçün sülhə nail olmaq sadəcə onların rəğbət duyduqları bir canatma yaxud onların başqa məqsədlərinə əlavə olan bir hədəf deyildir – bu, həmişə onların əsas qayğıları olmuşdur. Haaqada Davamlı Sülh naminə Mərkəzi Təşkilata ünvanladığı ikinci Lövhdə Həzrət Əbdül-Bəha təsdiq edirdi ki, “bizim sülh arzumuz sadəcə intellektin məhsulu deyil: bu bir dini inanc məsələsidir və Allahın Dininin əbədi təməllərindən biridir”. O qeyd edirdi ki, dünyada sülhün həyata keçməsi üçün müharibənin dəhşətləri barədə insanların xəbərdar olmaları kifayət deyil:

Bu gün ümumdünya sülhünün faydaları xalqlar arasında etiraf olunur və eynilə də, müharibənin ziyanlı təsiri hamıya aydın və aşkardır. Lakin bu məsələdə yalnız bilik kifayət deyildir: bütün dünya üzrə onu bərqərar etmək üçün tətbiq gücü lazımdır.

“Bu bizim möhkəm inancımızdır ki,” – O davam edirdi, – “bu nəhəng səydə tətbiq gücü Allahın Sözünün nüfuzedici təsiri və Müqəddəs Ruhun təyidləridir”.

Ona görə də, şübhəsizdir ki, dünyanın vəziyyətindən agah olan heç kəs əlindən gələn səyi qoymaqdan və o təyidləri axtarmaqdan geri dura bilməz – o təyidlər ki, onlar üçün sizin adınızdan biz Müqəddəs Astanada hərarətli dualar edirik. Sevgili dostlar: ruhani prinsiplərə əsaslanan icmalar qurmaq, o prinsipləri sizin cəmiyyətlərinizin yaxşılaşdırılması məqsədilə tətbiq etmək, və meydana çıxan bəsirətləri bölüşmək üçün sizin və oxşar düşüncəli əməkdaşlarınızın qoyduqları sədaqətli səylər – vəd olunmuş dünya sülhünün yerinə yetməsini sürətləndirməyin ən əmin yolları məhz bunlardır.

[İmzalamışdır: Ümumdünya Ədalət Evi]